หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 563

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

กูเกิ้ลเดสก์ทอปเสิร์ชทำให้คอมพ์ช้า?

ถาม: หลังจากที่ผมดาวน์โหลด
Google Desktop Search เข้ามาไว้ในเครื่องแล้ว ปรากฎว่า
มันทำให้เครื่องซึ่งรัน Windows XP ทำงานช้ามาก
ผมเลยลองให้ช่างที่ร้านคอมพ์มาช่วยดูให้หลายชั่วโมงก่อนจะบอกว่า
ได้เวลาที่ผมต้องเปลี่ยนเมนบอร์ดแล้ว!!!
คุณคิดว่าอย่างไรกับคำแนะนำนี้ครับ

ตอบ:
ฟังดูน่าแปลกใจดีครับ เพราะนึกไม่ออกเหมือนกันว่า
การดาวน์โหลดโปรแกรมจะทำให้เมนบอร์ดของคอมพ์มีปัญหาได้อย่างไร
กรณีนี้ตั้งข้อสันนิฐานในขั้นต้นว่าน่าจะเป็นเรื่องของการขัดแย้งในการทำงานของซอฟต์แวร์มากกว่า
อย่างไรก็ตาม คำแนะนำต่อไปนี้
อาจช่วยให้ระบบของคุณกลับมาทำงานได้เร็วเหมือนเดิม
แต่ก่อนที่เราจะไปที่ขั้นตอนการแก้ไข ผมว่า
เราน่าจะมาทำความเข้าใจขั้นตอนการทำงานบางอย่างของเดสก์ทอปเสิร์ชก่อนดีกว่านะครับ

เนื่องจากโปรแกรมเดสก์ทอปเสิร์ชจะมีการสร้างดัชนี
(index) ของไฟล์ต่างๆ ในเครื่องคอมพิวเตอร์ของคุณ
โดยจะก็อปปี้ไฟล์อินเด็กซ์เข้าไปเก็บไว้ในหน่วยความจำแคช
(cache) อีกด้วย ซึ่งจากข้อมูลในเว็บไซต์ของกูเกิ้ลระบุว่า
โปรแกรมเดสก์ทอปเสิร์ชจะทำกิจกรรมต่างๆ เหล่านี้
ขณะที่ผู้ใช้ไม่ได้ใช้งานเครื่องคอมพิวเตอร์
แต่ถ้ามันทำงานในหน้าที่ดังกล่าวขณะที่คุณกำลังใช้เครื่องอยู่ล่ะ
มันย่อมทำให้เครื่องคอมพิวเตอร์ของคุณทำงานได้ช้าลงอย่างแน่นอน
ซึ่งในกรณีของคุณก็น่าจะมีสาเหตุจากประเด็นนี้ได้เช่นกัน

อย่างไรก็ดี
คอมพิวเตอร์ของคุณก็ควรจะกลับมาทำงานได้เร็วเหมือนเดิม
เมื่อขั้นตอนการเตรียมการทำงานของเดสก์ทอปเสิร์ชเสร็จเรียบร้อยแล้ว
ซึ่งข้อมูลจากกูเกิ้ลระบุว่า ใช้เวลาประมาณ 5 – 7 ชั่วโมง
คุณน่าจะเห็นการเปลี่ยนแปลงที่ดีขึ้นหลังจากใช้งานไปแล้วสักวันสองวัน

ถ้าผ่านมาจนถึงตอนนี้
(อีเมล์ของคุณมาถึงทีมงานเมื่อวันจันทร์)
แล้วเครื่องคอมพ์ของคุณยังอืดเหมือนเดิม
ลองปฏิบัติตามขั้นตอนต่อไปนี้ดูว่าจะช่วยคุณได้บ้างไหม?

1. คลิกขวาบนไอคอน Google Desktop Search
ที่อยู่บนทาสก์บาร์บริเวณมุมขวา เลือกคำสั่ง Exit
เพื่อปิดโปรแกรม แล้วสังเกตดูว่า ระบบทำงานเร็วขึ้น
หรือไม่?

2.
ถ้าคอมพิวเตอร์ของคุณยังทำงานไม่เร็วขึ้น
แนะนำให้ถอดถอนโปรแกรมออกไปจากระบบจะดีกว่า โดยคลิกปุ่ม
Start เลือก Control Panel ดับเบิ้ลคลิกบนไอคอน Add or
Remove Programs มองหารายชื่อโปรแกรม Google Desktop
Search คลิกเลือก แล้วคลิกปุ่ม Remove
แต่ถ้าไม่พบโปรแกรมในรายการที่จะลบ ให้คลิกปุ่ม Start
เลือก All Programs เลือก Google Desktop Search คลิก
Uninstall Google Desktop Search
หลังจากถอดโปรแกรมออกไปแล้ว รีบู๊ตเครื่องคอมพิวเตอร์
แล้วลองสังเกตดูว่า มันทำงานเร็วขึ้นเหมือนเดิม หรือยัง?
(บางทีปัญหาอาจจะอยู่ที่พื้นที่บนฮาร์ดดิสก์
เหลือน้อยเกินไป หรือหน่วยความจำของเครื่องไม่พอ)

3. กรณีที่ระบบของคุณเปิดการทำงานของ System
Restore
คุณอาจจะใช้วิธีย้อนคืนการทำงานกลับไปตอนก่อนติดตั้งเสิร์ชเดสก์ทอปก็ได้
โดยคลิก ปุ่ม Start เลือก All Programs เลือก Accessories
เลือก System Tools คลิกรายการ System Restore
จากนั้นเลือก Restore my computer to an earlier time
คลิกปุ่ม Next
คุณจะเห็นปฏิธินที่มีตัวเลขวันที่พิมพ์ตัวหนาปรากฏให้เห็น
ซึ่งจะเป็นวันที่ที่คุณสามารถย้อนคืนระบบกลับไปได้
เลือกย้อนกลับไปวันที่คุณติดตั้ง Google Desktop Search
ซึ่งถ้ามันเป็นปัญหาที่ทำให้เกิดการขัดแย้งในการทำงานของระบบจนเครื่องอืดล่ะก็
วิธีนี้
คอมพิวเตอร์ของคุณน่าจะกลับมาทำงานได้เร็วเหมือนเดิม

4. ถ้าไม่ได้ผลสักวิธีเดียว
ผมแนะนำให้ล้างท่อด้วยการติดตั้ง Windows
เข้าไปใหม่ด้วยแผ่นดิสก์ย้อนคืนระบบ (system restore)
ที่ผู้ผลิตเครื่องให้มาด้วย อ้อ!!!
อย่าลืมก็อปปี้ไฟล์ข้อมูลที่จำเป็นออกมาก่อนนะครับ
ด้วยวิธีนี้มันจะลบทุกอย่างออกจากฮาร์ดดิสก์
และเริ่มต้นชีวิตใหม่อย่างสมบูรณ์

แต่ถ้าทดลองทำทั้งหมดนี้แล้วเครื่องยังคงช้าอยู่อีกเหมือนเดิมล่ะก็
บางทีคำแนะนำของช่างในตอนแรกอาจจะถูกต้องแล้วก็ได้
เพราะนี่เราก็พยายามแก้ไขกันจนแทบจะกลับไปที่จุดเริ่มต้นแล้ว
ก็ขอให้คุณโชคดี สามารถแก้ไขปัญหาได้ หรือดีที่สุดคือ
ไม่มีปัญหาหลังจากเดสก์ทอปเสิร์ชเซตอัพการทำงานของตัวเองเสร็จแล้วนะครับ

ข้อมูลจาก http://www.arip.co.th/

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting